Sentenza tal-Qorti Ġenerali (L‑Għaxar Awla) tal‑10 ta’ Lulju 2024 – Giuffrida vs L‑Uffiċċju tal‑Prosekutur Pubbliku Ewropew
(Kawża T‑676/22) (1)
“Dritt istituzzjonali – Kooperazzjoni msaħħa dwar il-ħolqien tal-Uffiċċju tal-Prosekutur Pubbliku Ewropew – Regolament (UE) 2017/1939 – Ħatra tal-Prosekuturi Delegati Ewropej tal-Uffiċċju tal-Prosekutur Pubbliku Ewropew – Rifjut tal-ħatra ta’ waħda mill-kandidati maħtura minn Stat Membru – Artikolu 1(2) tad-Deċiżjoni Nru 13/2020 – Opinjoni tal-grupp ta’ ħidma – Obbligu ta’ motivazzjoni – Responsabbiltà mhux kuntrattwali – Danni materjali u morali – Rabta kawżali”
1.      L-Unjoni Ewropea – Kooperazzjoni msaħħa – Ħolqien tal-Uffiċċju tal-Prosekutur Pubbliku Ewropew – Regolament 2017/1939 – Ħatra tal-Prosekuturi Ewropej tal-Uffiċċju tal-Prosekutur Pubbliku Ewropew – Rifjut tal-ħatra ta’ waħda mill-kandidati maħtura minn Stat Membru – Deċiżjoni dwar il-proċedura għall-ħatra tal-Prosekuturi Delegati Ewropej – Portata – Obbligu tal-Kap Prosekutur Ewropew li jitlob informazzjoni addizzjonali lill-Istat Membru kkonċernat qabel ma jirreferi, għal opinjoni, lill-grupp ta’ ħidma – Stat Membru kkonċernat li diġà pprovda d-dokumenti kollha relatati mal-kandidat nominat – Assenza – Obbligu li l-kompożizzjoni tal-grupp ta’ ħidma tiġi adattata skont l-Istat Membru ta’ oriġini tal-kandidat – Assenza
(Regolament tal-Kunsill 2017/1939, Artikoli 1(1) u (2), 4 u 17(2); Deċiżjoni tal-Uffiċċju tal-Prosekutur Pubbliku Ewropew Nru 13/2020, Artikoli 1(2), 3(1) u 5)
(ara l-punti 28 sa 35, u 37)
2.      L-Unjoni Ewropea – Kooperazzjoni msaħħa – Ħolqien tal-Uffiċċju tal-Prosekutur Pubbliku Ewropew – Regolament 2017/1939 – Ħatra tal-Prosekuturi Ewropej tal-Uffiċċju tal-Prosekutur Pubbliku Ewropew – Rifjut tal-ħatra ta’ waħda mill-kandidati maħtura minn Stat Membru – Obbligu ta’ motivazzjoni – Portata – Indikazzjoni tal-kriterju ta’ eliġibbiltà nieqes, mingħajr ma jiġu spjegati r-raġunijiet sottostanti għal dan in-nuqqas – Ksur ta’ dan l-obbligu – Annullament tad-deċiżjoni
(it-tieni paragrafu tal-Artikolu 296 TFUE; Regolament tal-Kunsill 2017/1939, Artikolu 17(2); Deċiżjoni tal-Uffiċċju tal-Prosekutur Pubbliku Ewropew Nru 13/2020, Artikolu 4(3))
(ara l-punti 47 sa 52, 54, 55, 57, 59 u 64)
3.      Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Assenza ta’ rabta kawżali bejn id-dannu materjali invokat u l-att illegali kkontestat – Annullament tal-att illegali kkontestat li jiżgura l-kumpens adegwat għad-dannu morali – Nuqqas ta’ stabbiliment tar-responsabbiltà tal-Unjoni
(it-tieni paragrafu tal-Artikolu 340 TFUE; Regolament tal-Kunsill 2017/1939)
(ara l-punti 70 sa 82)
Dispożittiv
1)
Id-Deċiżjoni tal-Uffiċċju tal-Prosekutur Pubbliku Ewropew Nru 38/2022 tal‑14 ta’ Settembru 2022 li tiċħad il-kandidatura ta’ Carmela Giuffrida fil-kariga ta’ Prosekutur Delegat Ewropew fir-Repubblika Taljana hija annullata.
2)
Il-kumplament tar-rikors huwa miċħud.
3)
L-Uffiċċju tal-Prosekutur Pubbliku Ewropew huwa kkundannat għall-ispejjeż.
1      ĠU C 7, 9.1.2023.